《送朱思平侍书归省》
宋代·王绅

风号江浦冬，雁落秦淮晓。有客将远归，秣马涉长道。

峨峨天台山，遥接蓬瀛岛。赤霞覆其巅，祥光耀穹昊。

伊人禀灵秀，毓质钟神造。一举擢巍科，筮仕及年少。

待诏金马门，侍书丹凤沼。三年瞬息过，瞻云介怀抱。

陈情达九重，归兴入毫杪。霜枫缬晴绮，寒梅散冰缟。

交辉绚锦袍，喜映慈容好。

作者简介：宋人。神宗元丰初内官。效王建作宫词百首。